California Inferior (paeninsula)
California Inferior (Hispanice Península de Baja California; Anglice Lower California Peninsula) est paeninsula in Mexico Septentrionali sita, quae Oceanum Pacificum a Sinu Californiae seiungit. Circa 1247 chiliometra a Mexicali ad septentriones versus in California Inferior usque ad Caput Sancti Lucae ad meridiem versus in California Inferiori Meridiana extenditur. A 40 chiliometris loco angustissimo ad 320 chiliometra loco latissimo variat, et ei sunt litus circiter 3000 chiliometra longum et circiter sexaginta quinque insulae. Superficialis paeninsulae area terrestris est 143 390 chiliometra quadrata, eadem fere area ac Nepalia. Sinus Californiae et Flumen Coloratum paeninsulam a Mexico continentali separant. Sunt in omne paeninsula quattuor principales regiones desertae: Deserta Sancti Philippi, Deserta Litoris Medii, Deserta Vizcaíno, Deserta Planitiei Magdalenae.